Istenem, nézzenek oda! Na, gyere be!
Hogy vagy, Nagyi?
Hát, még élek.
Azt hittem, hamarabb érkezel.
Késett a busz.
Elhoztalak volna kocsival, de már nem engednek vezetni.
Rendbe szedtem a szobádat.
Elpakoltam pár dolgot.
Menj csak! Pakolj le!
Jól van.
Igen.
Igen, jól nézel ki, ugye?
A rohadt életbe! Az istenit!
- Hé, Shelly! Shell, Shell, Shell! - Igen?
Megint elvetted a tárcámat? Mi?
Igen, elloptam. Jó sok pénz volt benne.
Jövök majd, nem tudom, pár nap múlva.
Várlak vissza!
Az a nő csak bajt okoz.
Ha nem lenne a kisfia, már kitettem volna a lakókocsiból.
Biztos beletelik pár napba, hogy visszaszokj.
Igen.
Csak talpra kell állnod.
Ennyi.
Nem sajnálhatod magad.
Nem, Nagyi.
És vasárnaponként templomba járok.
Ha itt laksz, te is jössz velem.
Ugye tudja, mivel jár a feltételes szabadság?
Igen, uram.
Rendszeres drogteszt.
Kéthetente eljön ide.
Betart minden törvényt: városit, községit, államit, szövetségit.
És munkát szerez.
Megértette?
Tudja már, hol fog dolgozni?
Nem. Majd szétnézek.
Akkor két hét múlva.
Figyelj csak!
Majd hívlak, ha lesz valami, hogy segítsek.
- Köszönöm. - Nincs mit.
- Palmer? - Mikor szabadultál, baszki?
Azt a rohadt!
Azt hittem, még öt évig bent leszel!
- Neked van szakállad? - Jól van.
Miért nem szóltál, hogy hazajössz?
Csaptam volna egy bulit!
- Ó, igen? Ki jött volna el arra? - A hülye Ned.
- Naná! - Látod!
Amikor utoljára beszéltünk,
beadtam a pénzt a börtönbe, ahogy kérted,
- de aztán nem hallottam felőled. - Köszi, haver.
Még tart a második házasság?
Ne is mondd!
Nem tudom, mit hittem. Most ott a nyolcéves gyerek,
és Darleen is ott baszogat, ahol csak tud.
- Hogy van a kis Jake? - Kis Jake már 15 éves.
- Tizenöt? - Tizenöt.
- Jézus! - Ja. És micsoda játékos!
- Az ám! - Tényleg?
- Mint az apja. - Meghiszem.
A gólrekordod most dőlt meg, pár éve.
- Ne már! - Egy elsőéves volt.
- Elsőéves? - Azta!
Odanézz! Palmer.
- Mikor szabadultál? - Pár napja.
Ejha!
Jól áll!
Ó, igen. Ismered apámat. Nem volt beleszólásom.
Jó látni.
Téged is.
- Viviannál laksz most? - Igen, egyelőre.
Hát, szólj, ha szükséged van bármire!
Komolyan. Bármire.
A fenébe! Nekem arra, hogy az öreged ne büntessen meg állandóan gyorshajtással!
- Nem érdekel! - Biliárdozzunk!
Ned, egy kört, mielőtt hív az asszony!
Palmer, te jössz!
Tessék!
Köszi.
- Cosimo, mizu? - Mit akarsz?
Új körmöket meg sima segget.
Szerinted mit akarok? Hm?
Adj egy whisky-kólát!
Te Vivian unokája vagy, ugye?
Mi a baj, szépfiú?
Nem beszélsz?
Te tényleg most szabadultál a börtönből!
Eddie! Eddie, ébresztő!
Elkésünk a templomból!
Most elkésünk a fiú miatt.
A mise 10.00-kor kezdődik. Nehogy elkéssünk!
Bocs.
Sam, ő az unokám, Eddie.
Ő jobban szereti, ha Palmernek hívják, pedig mennyivel szebb az Eddie!
Te az anyukámnál aludtál,
és rajtad sem volt pizsama meg alsó.
Csitt, Sam!
Húzd fel az ablakot!
Két órámba került ez a frizura.
Dot, emlékszel Eddie-re?
Eddie, ő Dot.
Az unokám.
- Hagyjál! - Toby, hagyd békén!
Jó reggelt, Isten hozott mindenkit
a Wesley kápolnában!
Fura érzés visszatérni ide, mi?
Viccelsz?
Hát, nem sok változott. Még mindig a templom és a foci a lényeg.
- Ámen! - De nyílt egy új kávézó.
- Eddie. - Rendőrfőnök.
- Korábban szabadultál? - Igen, uram.
Hát, vigyázz magadra!
Nehogy megint visszakerülj!
Igen, uram.
- Találkozunk az őrsön! - Igen, Apa.
A fenébe! Bocs.
Vén szivar.
Az lepett volna meg, ha nem jön ide.
Figyelj, meglátogathattalak volna a börtönben,
vagy írhattam volna.
Nem voltam jó barátod.
Ne aggódj!
- Helyzet? - Szia.
Semmi új.
Jézusom! Azzal a kölyökkel valami nem kóser.
Nézd csak! Add oda anyának!
De egyen is belőle! Egy hétig eláll.
- Köszönöm, Miss Vivian. - Drága fiam!
- Csókolom, Miss Vivian. - Szia.
Szia, Palmer.
Jó éjt, Nagyi!
Szép álmokat, Eddie! Örülök, hogy itt vagy.
Én is.
- Jó későn keltél! - Igen. Későn.
Kéne pár dolog,
beugranál hazafelé a boltba?
Persze.
Várj! Adok rá pénzt.
Neked most biztos nincs.
Igen.
Vigyázz magadra!
Majd jövök.
Komolyan! Borotválkozz meg,
mert tisztára kikezdted a bőrömet ott lent!
Meg fogok, mert istenemre mondom, szeretlek, meg a nunádat is.
- Ki az a fickó? - Mondd újra, mennyire szeretsz!
Mit tudom én.
Csak nézelődik.
- Köszönöm. - Köszönjük. Szép napot!
- Üdv! - Helló!
PÉNZTÁROST KERESÜNK
Szeretnél jelentkezni?
Igen.
Már felvettem valakit reggel.
- Szia, Eddie. Hogy vagy? - Hogan.
Elfelejtettem leszedni a papírt.
Jó látni.
Téged is.
Bocsi. Azt hittem, még üres a hely.
Semmi baj.
Melyik oldalt?
Ezt.
Szerintem fel tudnám dobni valamivel.
Az jó.
Az anyja megint lelépett.
Velünk marad a fiú, amíg vissza nem jön.
Kéne egy kis szín.
Máris.
Köszönöm.
A kanapén alszol majd.
Sam alszik az ágyadban.
Nekem jó a kanapé, Miss Vivian. Otthon is azon alszom.
Az ilyen kisgyereknek még ágyon kéne aludnia.
De nem baj!
Majd tévézek.
A sok tévézés nem tesz jót.
Bocsánat. Ezekért jöttem.
A barátomtól, Emilytől kaptam.
Ha új babát kap, megkapom a régit.
A fenébe!
Ezt megrágta a kutyája, de attól még jó!
Így most ugrálnia kell. Látod?
Ugye tudod, hogy fiú vagy?
Igen.
A fiúk nem babáznak.
Hát, én fiú vagyok, és babázok.
Kész a vacsora!
Akkor szia, Palmer!
- Húsgolyó. - Köszönöm.
Találtál már munkát?
Még nem.
- Majd lesz valami. - Miss Vivian!
- A babának. - Imádjuk a húsgolyót.
Egyet neked, egyet nekem.
Anyukád meddig szokott ellenni?
Csitt!
Mikor adod oda a visszajárót a boltból?
- Odaadtam. - Nem, az kevés.
Hogy érted, hogy "kevés"?
Az nem az összes.
- Számold meg! - Nem kell megszámolnom.
Kevés volt.
Tizenkét dollár, 13 cent. Számold csak meg!
Egyed a vacsorát!
TAKARÍTÓT FELVESZÜNK
SYLVAIN ÁLTALÁNOS ISKOLA
GONDNOK
Nyitva van.
Eddie Palmer vagyok. Interjúzni jöttem.
Jöjjön!
Calvin Sibs. Üljön le!
Töltse ki, aztán átmegyünk Forbes igazgató úrhoz!
Mr. Palmer, sajnálom, de nem vehetem fel,
mivel börtönben ült.
Megértem, uram.
De letöltöttem a büntetést, jó magaviselettel.
Nos, elhiszem,
de én vagyok a felelős a gyerekek biztonságáért.
Gyereket sosem bántottam.
Ha már sepregetni sem vesznek fel,
akkor mihez kezdjek?
Mr. Sibs, mit gondol?
Van tapasztalata, 12 év mosoda, konyhai és kerti munka.
De ön dönt.
Két évig játszott a Riverside csapatában?
Igen, uram.
Sportösztöndíj az állami egyetemre?
Palmer.
Vivian Palmer rokona?
Igen, uram. A nagyanyám.
Hát, ő megbecsült tagja a gyülekezetünknek.
Igen, uram. Múlt vasárnap én is elkísértem.
Szép prédikáció volt.
Oké, a következő a helyzet:
hiszek a második esélyben.
Egyeztetek az igazgatósággal,
meglátom, mit tehetek az ügyben.
Köszönöm. Köszönöm.
Szívesen.
Köszönjük ezt az ételt,
és hogy együtt lehetünk itt mind.
- Ámen. - Ámen.
Ámen.
Miss Vivian, nem tetszett bocsánatot kérni...
a tegnapiért, amikor kevesellte a visszajárót.
Sam, idd meg a tejed!
Elszámoltam.
Bocsánat.
Semmi baj.
Felvegyem?
- Edd meg szépen! - Halló!
- Igen. - Igenis.
Igen, uram.
Köszönöm. Jó. Ott leszek.
Van munkám.
Ügyes vagy, Palmer!
- Ó, de jó! - Egészség!
A mosdókat és a tantermeket naponta takarítjuk.
Mi nyitjuk ki az iskolát. Aztán jönnek a gyerekek.
Időben érkezzen! Ezt vegye fel!
Rendben.
Nekem is lesznek kulcsaim?
Majd meglátjuk.
Ha ezzel végzett, elromlott a légkondi Maggie Hayes termében.
- Javítsa meg! - Rendben.
Ezt odaadom.
Szép munka, Kayleigh!
- Milyen részletes! - Hópelyhek.
Nagyon tetszik. Ez ház vagy templom?
Stacy, azt tedd el, kérlek!
Hölgyem, a légkondi.
Ó, igen. Ez az. Hál' istennek!
Palmer.
- Ő Palmer. - "Ő Palmer."
Nagyszerű! Remélem, meg tudja javítani.
Nagyon zörgött.
Meleg van, és nem tudjuk használni.
Ne már, Toby!
- Toby? - Nem csináltam semmit!
Te hogy éreznéd magad, ha ezt tennék a rajzoddal?
Hozz papírtörlőt, és takarítsd össze!
Jól van, folytassátok!
Négy óra.
Tudom. Tudom. Palmer, ismered a feleségemet, Lucille-t?
- Nem. - Örvendek!
- Én is. - Ti régóta ismeritek egymást, ugye?
Igen. Ötéves korunktól. Akkor soványabb volt.
Dolgozunk rajta.
Emily! Nyomás a kocsiba!
Szégyen, ahogy az anyja viselkedik.
Csoda, hogy még nem vitte el a gyámügy.
Nekem nem teher, Dot. Ne beszélj ilyeneket!
De nem maradhat nálad a fiú.
Néhány ember olyan sokat beszél!
Kicsoda?
Ne hallgatózz, most a felnőttek beszélgetnek, Sam!
De Miss Vivian, én is itt vagyok.
Attól nem kell hallgatózni.
Dot mindig beleüti az orrát mások dolgába.
Kinek a dolgába?
Mondom, nem rád tartozik, Sam!
De nem tehetek róla, ha tovább tetszik beszélni!
Atya-gatya!
Szia, Penelope vagyok.
Ez az én égi világom, és ők a barátaim.
Üdv a klubban!
Elő a varázspálcákkal!
Mindennap együtt repülünk
És közben barátokat szerzünk
Dot klassz, és Phoebe is ari
És rajtam van a csillogó naci
Miss Vivian még alszik.
A magunk útját járjuk
A felhőkben szárnyalunk
Repülj hát velünk
Vár a Szárnyaló hercegnők klubja
Ma Vivian Palmerre emlékezünk,
akire mind szeretettel gondolunk.
Emlékezzünk vidámságára, nevetésére...
és egy jó életre!
Mind gyászoljuk Viviant, amíg újra nem találkozunk
a mennyekben.
Vivian jó asszony volt.
Nyugodtan maradjon otthon pár napig, Palmer!
Hová megyünk?
- Miért kellett összepakolnom? - Majd elmondom.
Gyere! Szállj ki!
Gyere!
RENDŐRSÉG
Mikor lépett le Shelly?
Úgy két hete.
És azóta Vivian vigyázott a fiúra?
Hát hogyne. Ez a nő...
Most nem vagyok itt, hagyj üzenetet!
Vagy ne. Leszarom.
Hát, én nem vihetem haza.
Már Emily is elég gond.
Biztos nem maradhat nálad pár napig? Hely van.
Nem az én gondom.
Jól van. Hagyd itt!
Felhívom a gyámügyet.
Intézetbe fog kerülni.
Palmer.
Hová mész?
Bassza meg!
CSOKIS KEKSZ
Palmer.
Miss Maggie hazahozott.
- Üdv! - Jöjjön be!
Gondoltam, beköszönök.
Kér valamit inni?
Víz jó lesz. Köszönöm.
Persze, máris.
Nem érdekel, mit csinálunk, amíg együtt csináljuk.
- Az utolsó egy gyönyörű tojás! - Gyönyörű?
Miss Maggie, a szárnyaló hercegnők elrepülnek a holdig.
El tudja képzelni? A holdig!
Azta!
De jó!
Várj! Lassabban!
- Tessék. - Köszönöm.
Szívesen.
Imádok a holdig repülni!
Őszinte részvétem Vivian miatt.
Nem ismertem közelről, de nagyon jó embernek tűnt.
Jó ember volt.
Elég sokat vigyázott Samre mostanában.
Maga sem tudja, hol van Shelly, ugye?
Fogalmam sincs.
Egy, kettő, három.
Hercegnők! Hercegnők...
És hogy van?
Jól. Igen, megvagyok.
Előbb-utóbb fel szokott bukkanni.
Tudja, mit?
Megadom a számomat,
és ha kérdése van, vagy szüksége van valamire,
vagy besokall, akkor hívjon fel!
Rendben. Ez nagyon kedves.
Van mobilja?
Nincs. De van... egy vezetékes.
- Szabad? - Hogyne.
Régimódi.
Megkérdeztem Samet, hogy eljön-e hozzám,
de azt mondta, magával akar lenni.
Csillám!
Kedves magától.
Tudja, mások otthagyták volna.
Hát, nem volt más választásom.
Te jó ég! Egy sárkány?
- Szia, Sam! - Csókolom!
Köszönöm.
Most nem vagyok itt, hagyj üzenetet!
Vagy ne. Leszarom.
Mit játszol?
Pasziánszt.
Én is játszhatok?
Nem, egy ember játszhat.
Ez fiú vagy lány?
Megmosakodtál?
Igen, meg.
Büdös vagy.
Palmer!
Csak látni akartam, hogy itt vagy-e még.
- Tévézek. - Jó.
Palmer!
Jézusom!
Mi az?
Nem mész sehová, ugye?
Nem. Itt vagyok.
Készen vagytok?
Készen vagyok!
Tessék?
Készen vagyok.
Akkor szállj ki! Tessék.
Fázom.
A DuBois és Guidry garantálja...
Jól van.
Alvás!
Palmer.
Igen?
Tudod, mikor jön haza anya?
Nem, bár tudnám!
Néha haragszom, hogy elmegy.
Te is haragszol néha a tiédre?
Alig ismertem.
De apukádat igen.
Így van.
Hiányzik?
Igen.
Igen, néha hiányzik.
Miss Viviannek is hiányzott.
De most találkozhat vele.
Biztosan.
Aludj el, Sam!
Palmer? Jó éjt!
Jó éjt!
EDDIE PALMER ÖSZTÖNDÍJAT KAPOTT AZ ÁLLAMI EGYETEMRE
A VOLT FOCISZTÁRT GYILKOSSÁGI KÍSÉRLETTEL VÁDOLJÁK
Hé! Szállj be!
Palmer!
Ezt anya vette nekem.
Egy garázsvásáron vette.
Azt mondta, jó üzlet volt, mert 50 centbe került.
És azt mondta, volt ott egy Nyanya nevű nő,
mert a vén nyanya megpróbálta ellopni anyától.
De anya nem hagyta,
mert tudta, hogy imádom a hercegnőket.
Jól van. Ügyesek vagytok.
Mi van még az óceánban?
Medúza?
Medúza. Mi van még, Thomas?
- Palmer? - Igen.
Tényleg?
Oké. Várjatok! Maradjatok itt!
Eddie!
- Szia, Lucille vagyok. - Szia.
- Vasárnap találkoztunk. - Ja, igen. Igen.
Tommy említette, hogy itt dolgozol.
Szóval...
Emily imádja Samet,
és azt akarom megkérdezni, hogy játszhatnának-e együtt.
Sam azt mondta, téged kérdezzelek. Hogy te vagy az apja.
Játszani?
Igen, most elviszem őket hozzánk, és ott játszanának.
Együtt, nálunk.
Aztán, mondjuk, öt körül érte jöhetsz.
- Oké, persze. - Jó?
Srácok!
- Mondtam! - Menjünk!
Nézd! Korán jött.
Gyere be! Gyere!
- Jézusom! - Mit csinálsz?
Gyere már!
Nem tudom. Nem száll ki.
Nem harapok! Gyere nyugodtan!
- Be... - Igen!
Nem tudom, mit csinál.
Egye fene!
A fenébe!
Kérsz valamit?
- Nem. Kösz. - Kérsz valamit? Oké.
- A kabátodat? - Nem kell, köszi.
- Szia, Palmer! - Szia, Sam.
Coles még dolgozik?
Igen. Legalábbis azt mondta.
És épp teázni készültünk!
Helyezd magad kényelembe!
Igazából... Ülj... Jól néz ki!
Hány kanállal kérsz?
A cukrot kérdezi.
Kettővel.
Vigyázz, Palmer! Forró.
- Uram. Gyönyörű! - Köszönöm.
A kisujjakra figyelni!
Kisujj fel!
Az angolok teáznak!
Igen.
Milyen finom! Ön szerint is, Mr. Palmer?
Igen.
Finom.
Imádom! Még kérek egy kicsit.
- Csókolom! - Szia, Sam.
- Sziasztok! - Sziasztok.
A teadélután a kedvencem.
Szóval, Emily a barátnőd?
Azt mondta, feleségül jön hozzám, ha nagyobbak leszünk.
Ez jó ajánlat.
- Nem fogom elvenni. - Még az is lehet, hogy igen.
Nem. Eléggé főnökösködő.
Nem mondod.
Oké. Jól van, Daryl.
Jó, ott leszek. Alig várom, hogy lássam játszani.
Jézusom!
Hé, voltál már focimeccsen?
Foci?
Látod ott? Hármas mez.
Ő a hátvéd. Régen én is az voltam.
- Klassz. Volt számod? - Volt ám, a kilences.
- Nézzenek oda! - Szia.
- Üdv, Mr. Coles. - Szia, Sammy.
Hallom, tegnap teadélután volt.
Igen.
Igen, ne aggódj! Én is túléltem már párat.
Meghiszem.
Az istenit! Max, Morgan, le a kerítésről!
Hív a kötelesség. Jó szurkolást!
- Menjünk! - Hé!
- Éhes vagy? - Igen.
- Köszönöm. - Én is.
Csókolom, Miss Maggie!
Sam, mit csinálsz te itt? Rebels-szurkoló lettél?
Igen, ott van a hátvéd. Palmer is az volt régebben.
- Hátvéd? - Jó régen.
Mit adhatok nektek?
Már tudom is.
- Kekszet. - Kekszet.
Keksz!
- Jól van, meghívtalak. - Köszönöm.
Mit csináltok még a hétvégén?
Nem tudom.
Eljössz velem a jótékonysági bowlingozásra holnap?
- Igen. Palmer is jöhet? - Nem, nem, nem. Téged hívott.
De ő nem bánja. Ugye, Miss Maggie?
- Dehogy, jöhet nyugodtan! - Nem lehet. Van pár tennivalóm.
Nincs is! Hazudsz. Nincs semmi dolgod.
Légyszi, Palmer! Légyszi!
- Nagyon szeretné. - Gyere!
- Jól van. Megyek. - Igen!
Hölgyeim és uraim, Isten hozta önöket a Riverside-ban,
a Riverside Rebels csapat és a Honey Belles pomponcsapat otthonában!
Palmer!
- Mi a helyzet? - Szia, Sibs. Hogy vagy?
Megvagyok.
Ne feledjék a tombolát!
Öt dollár egy tombolajegy. Öt dollár. A bevétel...
Pont ideértünk a kezdésre.
Szia, kis haver! Megkínálsz engem is?
Köszi.
Hogy lettél te bébiszitter?
Nehogy összejöjj Shellyvel!
Higgy nekem! Tartsd távol a farkad a nőtől!
Még leégeti.
Jó, hogy itt vagy!
- Keksz, keksz, keksz. - Ned, Ned!
- Hagyd már a srácot! - És eladta!
Az jó, haver.
Jó meccs.
Nézd! Tízes mez. A fiam, Jake, ott van.
Igen. Látom.
Milyen a szezon?
Viccelsz? 3-0-ban vannak.
Három góllal nyerték meg az utolsót.
Évek óta a legjobb támadók.
Hé...
szoktad még látni a Wessler srácot?
Miért?
Kerestem volna őt is meg az apját. Nem találtam őket.
Haver, engedd el!
Szét kellett volna verned a fiát is.
Nem.
Ő villogott a sok pénzzel, amit az apja szerzett.
Közben szinte semmi sem volt.
Téged meg lecsuktak?
Túlélte az öreg, nem? Semmi baja nem lett.
Szerencse, hogy fémrudat használtál, nem fát.
Különben halott lenne.
Leülted a büntetésed. Senkinek sem tartozol semmivel.
Nem úgy, mint Coles.
Ő jól otthagyott.
Nem rosszból mondom.
De ha már haragudni akarsz valakire, akkor rá!
Ott a passz. Jake Reed...
Ez az!
Mit mondtam! Mint az apja!
Hölgyeim és uraim, a Honey Belles!
A Honey Belles pomponcsapat.
Mi vagyunk a Riverside!
Gyerünk! Menj be, csukd be az ajtót mögöttem!
Hová mész?
Nem kell tudnod. Felnőtt dolog.
Én miért nem mehetek?
Mert én azt mondtam.
A kedvenc részem a pomponcsapat volt. Anya is pomponlány volt.
Gondolom.
Zárd be az ajtót!
Kulccsal!
Bubba-Jean...
az alabamai Havanából...
- Várj! Bubba-Jean? - Cicc, cicc!
Úgy volt, átjön,
gondoltam, adok neki nagyi szeszéből.
- Szia, Sibs! - Szia, Jake!
- Szia! - Szép passz.
Jó meccs volt!
Hé, Jake!
- Tommy tartotta a sorfalat. - Lealázott mindenkit!
- Jake! - Tesszük, amit kell.
- Eddigi legjobb meccs. - Hé!
Már olyan híres vagy, hogy nem is köszönsz az öregednek?
Húzzunk innen! Részeg.
Hozok egy sört. Jake!
Palmer! Nézd, ki van itt!
A főnököd, Sibs.
Adjál már egy sört!
Hé, mi a helyzet Palmerrel?
Jól dolgozik?
Megfelelően, Daryl.
Bocsánat. Zavarlak?
Csak iszogatni jöttem...
nyugalomban.
Ha nyugalmat akarsz, keress egy másik kocsmát, baszki!
Hol a kibaszott söröm?
- Megyek. - Oké.
Hé, Daryl! Gyere! Ott a söröd.
- Gyere! Biliárdozzunk! - Jól van.
- Ja, játsszunk! - Biliárdozzunk egyet!
- Oké. - Coles, a cuccokat!
Jó reggelt! Ébresztő!
Alig várom a bowlingozást!
- Az mire kell? - Neked hoztam.
Öltözz fel!
JÓTÉKONYSÁGI BOWLINGVERSENY
Igen!
- Oké. - Ez az!
Szép.
Úristen! Ügyes vagy!
Szép volt, Sammy!
Tetszik a táncod, pajti.
Végeztem. Kérhetek pénzt játszani?
Köszönöm.
Tíz perc, és indulunk!
Oké.
Van már mobilod?
Nincs. A vezetékes is működik.
Szóval, hátvéd a Riverside-nál.
Igen, a boldog, szép napok.
Aztán elkezdtem az állami egyetemet.
Mi az? Miért vágsz ilyen arcot?
Titokban Bulldogs-drukkoló vagyok.
A Georgiára jártál?
Bulldogok! Kapjátok el, fiúk!
Ne, ne! Ezt inkább ne mondd itt!
Rajtad kívül nem tudja más, ha beköpsz, letagadom.
Nem köplek be.
Köszönöm.
Csak egy évig jártam az egyetemre, aztán...
kicsit más oktatást kaptam.
Igen, hallottam róla.
Pletykásak az emberek.
Az biztos.
És most, újra itt lenni...
Igen! Újabb jackpot!
Te hogy kerültél ide?
Én más intézményben voltam.
Házasságban.
Igen, házas voltam, és Atlantában éltem.
Az egyetemen ismerkedtünk meg, utána rögtön összeházasodtunk.
De nem működött a dolog.
A válás után közelebb akartam költözni a családomhoz.
Van itt egy unokatestvérem...
így ideköltöztem.
Néha kicsit túlságosan is...
vidékies.
Ki kell mosni a kukákat.
Vidd hátra! Ott a cső. Töröld le őket!
Rendben.
Daryl már gimiben is seggfej volt.
Nem sokat változott.
Én nem szoktam seggfejekkel lógni.
Értem.
Sam?
- Gyere, beszélgessünk! - Oké.
Láttam, Mr. Palmer hozott ma iskolába.
- Mindig vele jössz? - Igen, uram.
A szomszédodban lakik, igaz?
A háza anya lakókocsija mellett van.
És mindig kedves hozzád?
Igen, uram.
És minden rendben van?
Sam, ha valami baj van, nekem elmondhatod, bármi is legyen az.
Mondd csak nyugodtan, fiam!
Kicsit büdös a lehelete.
Jó. Na menj vissza!
Öblítés!
Gyerünk! Öltözz fel! El ne késsünk!
Akkor két hét múlva.
Sok szerencsét!
Viszlát!
Szereted a turmixot?
Nem tudom. Még nem ittam.
Micsoda? Még nem?
Na ne már!
Na?
Ez mennyei!
Miért kellett elmenned ahhoz az emberhez?
Mert rosszat tettem, és ő szokott ellenőrizni,
hogy most már jól viselkedem-e.
De mit tettél?
Nem voltam jó ember.
Bántottam valakit.
Pénzt loptam, meg egy csomó olyan dolgot, ami másé volt.
Anya is lopott pénzt egyszer, de neki nem kellett mennie.
Valakit elkapnak, másokat nem. Engem elkaptak.
Anya azt mondta, azért lopott, mert szegények vagyunk.
Sok szegény ember van. Ők nem lopnak.
De te igen.
Így van. És megbántam.
Én is loptam már.
Tényleg?
És hiányolja az, akitől loptad?
Igen. Sírt miatta a suliban.
Miss Maggie megkérdezte, láttuk-e, és én letagadtam.
Akkor hazudtál is.
Szerinted jobban érezné magát a lány, ha visszakapná?
Igen. És szerintem én is.
Biztos örülne neki.
Miss Viviantól is loptam, de neki már nem tudom visszaadni.
Igen?
Éhes voltam.
Semmi baj.
De biztos, ha bármit kértél volna tőle,
ő segített volna neked.
Szerinted is?
Igen, szerintem is.
Biztosan.
Nem fogsz bepörögni a sok cukortól, ugye?
Jól van, betakarlak.
Ez sokkal kényelmesebb, mint a kanapé.
Mert ez egy ágy.
Palmer?
Igen?
Semmi.
Jó éjt, Sam!
Jó éjt!
Szerintem ma rakjunk el neked valami mást.
Jó.
Fogd azt a kenyeret, meg egy zacskót!
Dobd az asztalra!
Ülj le!
Jól van.
Ezt nem tudják sokan.
De gyerekként
háromszor is megnyertem az állami szendvicskészítő versenyt.
Nincs is olyan.
Nincs? Akkor hogy nyertem?
Az a titka, hogy egyenletesen kell szétkenni a mustárt,
mindkét szeleten.
Azt imádja a zsűri.
Csak lódítasz!
Hazugnak neveztél?
Igen, annak.
Az vagyok.
Megkérlek valamire, jó?
Ehetsz kekszet, de előtte edd meg ezt, jó?
Jó.
Jól van. Menjünk!
Jó reggelt, Sam!
Üdv, Mr. Sibs.
Már ilyen korán?
Ki korán kel, aranyat lel.
BOLDOG SZÜLINAPOT
...Sam
Boldog szülinapot
Tessék!
Egy maradt! Egy!
Fújd el!
Tessék.
Remélem, tetszik.
Egy gitár! De nem tudok gitározni.
Ez ukulele, megmutatom, hogy kell játszani rajta.
Nézd!
Tessék!
Ezek az akkordok.
G, C, E, A.
És azt énekled, hogy:
Bolhás blöki
- Na, mit szólsz? - Menő!
Próbáld meg!
Bolhás blöki
- Hű! - Ügyes vagy.
- Köszi. - Az én kutyám tényleg az.
Jó tudni.
Újra! Most próbáljátok együtt énekelni!
Bolhás blöki
- Hiba volt. - Ó, igen.
Ez te vagy?
- Igen. - Milyen cuki voltál!
Na, jól van.
Vivian egyedül nevelt fel?
Apa gimis koromban halt meg.
Nagyi gondoskodott rólam.
És az anyukád?
Elment, amikor ötéves voltam.
Vivian volt az anyám.
Jó sok leveled jött.
Igen, tudom.
Fel is kéne bontani őket.
Miért? Semmi jó nincs bennük.
Ha akarod, segítek átválogatni egy részét.
Á, nem szükséges.
Tudom, hogy nem. Én csak... Lehet, kupon is van közte.
Jézusom!
Hé, óvatosan!
Ez itt 12 dollár, 61 cent.
Oké.
Itt van 13, és tartsd meg a visszajárót!
Köszönöm!
- Jöhet az ügyvédé? - Igen. Igen.
Jól van.
Mit írnak?
Vivian végrendeletéről szól.
Az ügyvéd azt kéri, hívd fel, amint lehet.
Ennyi?
Jól van.
Eddie Palmer? Ismeri Vivian végrendeletét?
Nem.
Nos, a nagyanyja végrendelete szerint
el kell adni a házát és a telket,
és a pénzt a Krisztus Egyházának Szentjei kapja.
De magára is hagyott 5000 dollárt.
Várjunk! Ő...
Az egyháznak adja a házat?
Ez a végrendelete?
Attól tartok, igen.
Van még kérdése?
Mikor kell kiköltöznöm?
Amint elkel a ház,
30 napja lesz kiköltözni.
Mehet? Csettintés jobbra.
Fordulás balra.
- Így. Ne... - Így?
Jó? Így... Igen.
Hé, Sam! Miért viselkedsz úgy, mint egy lány?
Nem... nem tudom.
Én tudom. Mert buzi.
Hagyd abba, Toby!
Biztos tündérnek öltözik halloweenkor.
És most mit csinálsz?
Semmit.
Menj az osztályba, Sam!
Tűnés innen!
Ha még egyszer hozzáérsz, eltöröm a karodat!
Megértetted?
Tűnés!
Ne feledd, ha csatlakozni akarsz a Szárnyaló hercegnők klubjához,
csak írj nekünk egy levelet!
Még egy oklevelet is kapsz tőlünk!
Hurrá, új tagok!
Penelope hercegnő azt mondja, ha írsz nekik egy levelet,
csatlakozhatsz hozzájuk.
Még oklevelet is adnak.
Most visszarepülünk!
Írsz nekem egyet?
Figyelj!
Nem lehetsz bármi, amit te akarsz.
- ...újabb kalandra! - Oké?
Látsz fiúkat ebben a műsorban?
- Nem. - És ez mit mond neked?
- Hogy én leszek az első! - Mehet!
Csillám! Szia, Csillám!
Gemma, Lily, gyertek!
Nézd! Itt van!
Megkaphatom?
Nem lennél Péter herceg, vagy nem tudom, kalóz?
Nem akarok kalózjelmezt. Én Penelope akarok lenni!
Nem lehetsz hercegnő, válassz mást!
Miért? Emily is hercegnő lesz.
- Emily lány. - És?
Gyere ide! Nézz rám!
Vannak lányos jelmezek, meg vannak fiúsak.
Nem azt mondom, hogy nem veheted fel. Felveheted.
De a gyerekek gonoszak.
Főleg, ha szokatlan dolgot látnak.
Azt szokták meg, hogy lányok hordanak ilyet.
Mint Emily, a barátnőd.
Fiúknak is kéne ilyen jelmez.
Van.
Péter herceg.
Várod már a halloweent?
Igen. Nagyon.
Érezd jól magad!
Eddie Palmer! Szia, Sam.
Még mindig te vigyázol a fiúra?
Nincs jogod ahhoz, hogy gyerekre vigyázz.
Közönséges bűnöző vagy.
Induljunk, Sam!
Tudja, mit?
Palmer eljár ahhoz a bácsihoz, és jól viselkedik.
Törődjön a saját seggével!
Gyerünk!
Hívom a gyámügyet!
Sam?
Jól viselkedem, ugye?
Nagyon jól.
Gyerünk!
Alig várom, hogy holnap lássam a halloweeni jelmezeiteket.
Hármas csoport, hozhatjátok a táskátokat.
Szia, drágám!
Sam! Megvan már a jelmezed holnapra?
Igen. Penelope, a szárnyaló hercegnő. Palmer vette nekem.
Penelope? Izgi! Már nagyon kíváncsi vagyok.
- Csókolom! - Szia!
Micsoda jelmez!
Mindig lecsúszik.
Gyere ide!
Tessék! Remélem, ott marad.
Én is. Köszi.
Szívesen, kölyök.
Kitalálom! Rózsaszín vagy lila. Nem tudsz dönteni.
Én szárnyaló hercegnő-cowboy vagyok.
Lóra! Gyí, te!
Samanthán lányjelmez van!
Biztos bugyi is van rajta!
Elnézést, gyerekek!
Nem láttátok valahol Miss Maggie-t?
- Maga az! - Nem.
Nem. Én Forbes igazgató úr vagyok.
Az műbajusz!
Nem, nem, igazi. Ma reggel növesztettem.
Nem!
Miss Maggie biztosan lóg a suliból,
mert ma Forbes igazgató úr jött hozzátok.
- Nem! - Dehogynem! Tudjátok,
ez a lényege a halloweennek, meg bármelyik másik napnak.
Bárkik lehettek.
Cowboy vagyok!
Te asztronauta vagy?
Egy boszorkány!
És te...
Egy szárnyaló hercegnő! Bizony!
És egy másik!
Még egy!
Mindenki milyen csodásan fest!
- Csokit, vagy csalok! - Van csokim.
- Gyertek be! - Köszi.
A kedvencem!
- Hű! Szép házad van. - Köszönöm.
Te minek öltöztél?
- Én? - Igen.
Takarító voltam.
Segítenél?
Elég a csokiból, Sam!
- Finom volt. - Akkor jó.
- Mit csinál? - Tévézik.
Odavan a tévéért.
- Egészség! - Egészség!
Egészen jól alakult a mai nap a suliban.
Az jó.
Szerintem jól érezte magát.
Örülök, hogy eljöttetek vacsorázni.
Én is.
Hadd kérdezzek valamit!
Rendben.
Miért kerültél börtönbe?
Hosszú történet.
Nem tudom. Nem értem.
Jogos kérdés.
Az egyetemen jól mentek a dolgok.
Aztán egy meccsen úgy nekem jöttek, hogy a nevemet se tudtam.
Volt pár műtét, és ez lett a vége a focinak
és a sulinak is.
Hazajöttem. Gyógyszert szedtem.
Csináltam egy-két dolgot.
Lecsuktak egy éjszakára...
megfogadtam, hogy jó útra térek.
Volt egy gazdag srác.
Egyre csak sorolta,
dicsekedett, hogy mennyi pénzt tart az apja a széfjükben.
Egy éjjel betörtünk a srácokkal.
Azt hittük, nem lesznek otthon.
Az öreg hazament.
Pisztolya volt.
Majdnem halálra vertem.
Aztán a börtönben landoltam.
Nem egyedül tetted?
Nem számít. Vállalom a felelősséget.
Igen.
De látod, mit tettél ma!
Elaludt.
Te fáradt vagy?
Nem.
Még egy ágyúlövést is átaludna.
Jól éreztem magam.
- Jól van. - Jól van.
Akkor találkozunk a suliban.
- Jó éjt! - Jó éjt!
Még nézlek.
Jól van. Még adok pár percet.
Nem baj, ha hibáztok.
Sam, akarsz megint teadélutánt?
Beöltözünk?
Persze!
- Benne vagyok. - Ez az!
Mi lesz a program? Szia, Eddie!
Olyan izgatottak!
Figyelj! Nem is kell sietned. Majd jössz, amikor akarsz, jó?
És Daryl is jön hozzánk. Sörözhetnénk egyet.
- Üdvözlöm Tommyt! - Átadom. Jó móka lesz!
- Szia, Palmer! - Szia, pajti.
OSSZUK MEG A HÁLÓT
SYLVAIN ÁLTALÁNOS ISKOLA
AZ ÖRÖKBEFOGADÁS MENETE
GYERMEKJOGI TÖRVÉNYEK ÉS INFORMÁCIÓK
ÖRÖKBEFOGADÁSI TÖRVÉNY
LOUISIANAI ÖRÖKBEFOGADÁSI TÖRVÉNY
Segíthetek?
Működik a légkondi?
Bajba fogsz keverni.
Tényleg?
ELADÓ
- Mennem kell. - Nem kell.
De kell.
Hé!
Segítenél valamiben?
- Igen. - Gyere!
Nem is tudom. Ez a sok cucc...
Ismersz valakit, akinek kellene?
Szerintem nagyinak tetszett volna az ötlet.
Igen, biztos tudok valakit.
Sam!
- Szia, pajti! Mi... - Mi történt?
- Eddie, én... - Mi a fene történt?
Nem tudom. Egy kis időre hagytam ott. Játszottak.
Amikor visszamentem, smink volt szétkenve az arcán, és sírt.
Nem tudom, mi történt. Sajnálom.
Semmi baj.
Hé, pajti! Szia.
Elmondod nekünk, mi történt?
Semmi baj.
Azok voltak, akik piszkálnak? Ott voltak?
Figyelj, fiam!
Tudom, hogy rossz ezt hallani, de néha vissza kell ütni.
Eddie!
Nagyobbak voltak.
Tudom, fiam, de ha nem állsz ki magadért,
sosem fognak békén hagyni azok a kölykök.
Eddie.
Nem gyerekek voltak.
Micsoda?
Nézz rám! Ki tette ezt veled, Sam?
Semmi baj. Elmondhatod.
Toby apja.
Mi?
Toby apja. A barátod, Daryl volt az.
Eddie!
Eddie! Hé, Eddie! Hová mész?
Eddie, ne...
Figyelj! A ruha már rajta volt. Csak kentem a kis buzira...
Palmer, ne! Mit csinálsz?
Elég!
- Eddie! - Palmer!
- Eddie! Hé!
- Szállj le rólam! - Eddie! Eddie!
Mit csinálsz? Az...
- Nyugi már, ember! - Palmer. Palmer...
Neked is vicces, Coles?
Hogy egy felnőtt lefog egy gyereket, az meg sír, miközben sminket ken rá?
- Nem... Nem voltam ott... - A faszt nem voltál!
- A te kibaszott házadban volt! - Nem voltam ott.
Tisztázzunk valamit!
Ha apád értem jön, most már nem úszod meg.
Hidd el nekem!
Tizenkét kibaszott év!
Mit bámultok? Vége a műsornak.
- Bassza meg! - Gyerünk!
- Kelj fel! - Úristen!
Gyerünk!
- Jól van? - Jézus Mária!
Mostantól ez lesz?
- Összeversz mindenkit, aki piszkálja? - Nem, csak a felnőtteket.
Máshogy is meg lehet oldani.
- Most bajba kerülsz? - Daryl nem fog feljelenteni.
Szerencsédre.
Sam álomba sírta magát...
téged szólongatott.
Én...
Neked hoztam.
Sam! Figyelj!
Daryl rossz dolgot tett.
Tudod, ugye?
Te nem tettél semmi rosszat.
Érted?
- Jó. - Semmi rosszat.
Hallod, fiam?
Igen.
Jól van.
Van egy ötletem!
Gyere!
Oké. Eddig ezt írtuk:
"Kedves Szárnyaló hercegnők klubja"...
- Jól írtam? - Igen.
"A nevem Sam, és nagyon szeretnék taggá válni."
Írd le azt is, hogy imádom a műsorukat, és mindennap nézem!
"Nézem a műsorotokat, és...
imádom,
mindennél jobban."
Oké.
Most már csak alá kell írnod.
És kész.
Szia, Sammy!
Szia, kicsim!
Már meg sem öleled anyát? Gyere!
Szia, Anya.
Ó! Annyira hiányoztál!
Nézzenek oda! Szia!
- Jól vagy? - Igen.
Igen, jól.
Hallottam Miss Vivianról.
Részvétem.
Jó asszony volt. Kedveltem.
Sammy, most hazamegyünk, kicsim.
Hozod a cuccaidat?
- Haza? - Igen.
- Nehogy itt hagyd! - Nem fogom.
Hé!
Jól elvoltunk.
És bármikor átjöhetsz hozzám.
Jól van.
Összeszedem a cuccaidat.
Köszi, Palmer.
Az honnan van?
Az nem a tiéd.
Palmertől kaptam a szülinapomra.
Képzeld!
Nagyon jó ajándékot kapsz tőlem.
A legjobbat a világon.
És jó messzire el kellett mennem érte. Nagyon messze.
Megkerestem neked a szivárványt.
- Tényleg? - Igen.
Nagyon szép.
Alig várom, hogy odaadjam.
Jól van.
Azta! Tényleg beköltöztél ide, mi?
- Sok időre mentél el. - Igen.
Gyere! Menjünk!
Sam, azt mondtam, indulás! Gyere!
Menj!
Köszi, hogy vigyáztál rá. Menjünk az ajándékodért! Gyere!
Menjünk haza!
Lezuhanyzok.
Minden rendben Sammel?
Shelly visszatért.
Igen?
Nem festett túl jól.
Betegnek látszott.
Holnap már biztos jön Sam.
Remélem.
- Figyelj... - Most...
- visszamegyek. - Jó. Nem tartalak fel.
Szia!
Hol az ételes dobozod?
Jerry kidobta.
Igen? Miért dobta ki?
Azt mondta, anya homokosnak nevel,
és ő nem fog együtt élni egy homokos gyerekkel.
Mi az, hogy homokos?
Hát, néhány ember szerint azt jelenti, hogy más vagy.
Te homokos vagy?
Hát, más vagyok. Az már biztos.
Figyelj!
Tudod, mik vagyunk még?
Jóképűek.
Ne nevess! Jóképű fickók vagyunk.
Ez zavarba hozza az embereket. Félnek tőlünk.
Amúgy is, a focistahajúakban nem lehet megbízni.
Mi az a focistahaj?
Az egy ijesztő séró. Gyere, elviszlek a suliba!
Köszi, Palmer.
Mi lenne, ha suli után elmennénk turmixot inni?
Nem lehet. Anyának kell segíteni.
- Miért? - Mert Jerryhez költözünk.
És másik suliba kell majd járnom.
Akkor majd meglátogatlak.
Megígéred?
A szavamat adom, pajti.
Nyomás! Gyerünk már! Anyja lánya. Ti szerencsétlenek!
Ja.
Imádom a megjegyzéseidet.
Mindig siettetsz. Ne siettess!
...hozzám érni!
Menj innen!
Nyugodj már le a picsába! Nem az én hibám.
- Tűnj el innen! - Csak ideállok.
- Hé! - Nem ez az első.
Hé!
Mi volt ez?
Mi a fasz van? Hol van Sam?
- Hol van? - Elment. Nincs itt.
A kibaszott rendőrök... A gyámügy elvitte.
Te aztán díjnyertes anya vagy!
KÖZEGÉSZSÉGÜGYI SZOLGÁLAT GYERMEKOSZTÁLY
Hétfőn hallgatják meg az anyát a bíróságon.
A bíró akkor dönti el, hogy Samet elhelyezik-e,
vagy visszamehet az anyjához.
Általában rokonokat keresünk az átmeneti gondozásba vételkor.
Kérem, töltse ki ezeket!
Voltam már elítélve.
Most próbaidőn van?
Sajnálom. Az ügynökség nem ad ki engedélyt, ha próbaidőn van.
Láthatom?
- Nem. - Biztosan fél, asszonyom.
- Ha láthatna egy ismerős... - Uram, megértem.
De nem lehet, ha nem szülő, családtag, vagy törvényes gyám.
Elképzelhető, hogy a bíró kivételt tesz.
De nem valószínű.
Te mit akarsz?
Hol van Jerry?
Nem tudom. Neked kéne tudnod.
Hé! Nincs egy cigid?
Köszönöm.
Minek jöttél, mi?
Mi ez?
Törvényes gyám?
Az én gondjaimra bíznád Samet.
Miért tennék ilyet?
Mert amíg nem leszel tiszta, nem fogják visszaadni neked.
Tűnj el a házamból!
Vedd el!
Azt hiszed, megveheted a fiamat?
Nem.
- Azt hiszed, jobb vagy nálam? - Nem.
Szerintem de.
Azt hiszed, hogy megkúrtál...
és már te vagy az apja?
Nem te vagy az apja.
Kibaszottul nem vagy jobb nálam.
- Nem kell a pénzed! - Nem vagyok jobb nálad.
- Persze. - Nem vagyok jobb.
Talán kicsit szerencsésebb.
De ha történik veled valami...
akkor elviszik Samet, és oda teszik, ahová ők akarják.
- Nem. - És tudjuk...
- Nem. - ...hogy nem olyan, mint a többi fiú.
Vissza fogják nekem adni Sammyt.
És rendben leszünk. Érted?
Elmegyünk ebből a koszfészekből, és lejövök a cuccról.
Képes vagyok rá.
Veszek egy jó nagy házat!
És megmutatom neked, hogy képes vagyok rá.
Képes...
- Tedd el a pénzt! - Nem!
- Shelly, figyelj rám! - Ne nézz így rám!
- Kérlek! - Nem!
Ne nézz így rám!
Ne nézz rám!
Tűnj el a házamból!
Tűnj el a kibaszott házamból!
Bocsi, hogy csak így ideállítok.
Mr. Palmer, jöjjön velem!
Mr. Palmer, úgy tűnik, jó úton halad, és rendben van az élete.
És talán, ha megoldja a lakhatását,
és lejár a próbaideje...
újra jelentkezhet a gondnokságra.
Kérem!
Rosszat tettem fiatal koromban,
megkaptam a büntetésem, vállalom a felelősséget, bírónő.
Az az igazság, hogy sokáig úgy éreztem, semmire sem vagyok jó...
aztán jött Sam.
A döntésem az, hogy az állam fog gondoskodni a fiúról.
Nevelőszülőkhöz helyezik,
amíg az anyja nem képes gondoskodni róla.
Bírónő, ő drogfüggő. Nem fog rendbe jönni.
De, egyelőre, sajnálom.
Vissza kell utasítanom a kérelmét.
Kérem, ne!
Tudom, milyen, ha magára marad az ember.
Nem hagyhatom magára a fiút.
Nem fogom magára hagyni.
Megígérem...
többé senkinek sem kell aggódnia Sam miatt.
Gondoskodni fogok róla.
Mindenben.
Sajnálom. Ez a döntésem.
Elnézést!
- Itt kell lennem! Hé! Itt vagyok! - Nem mehet be!
Uram, ne érjen hozzám! Itt vagyok.
- Elnézést a késésért! - Elnézést, bírónő!
- Ő mit keres itt? - Már elnézést!
Sam anyja vagyok.
- Ne jöjjön közelebb! - Asszonyom... Bocsánat.
Bírónő, elnézést a késésért! De itt vagyok.
Asszonyom, a rendőrök nem is szóltak Samhez.
Csak jöttek, és elvették tőlem a fiamat.
Azt sem mondták, miért.
Miss Burdette, bántalmazásról és gondatlanságról érkezett bejelentés
a gyámügynek.
És ön agresszíven és zaklatottan viselkedett.
Ez nem igaz. Bírónő, nem.
Zaklatott, igen. Az voltam. Azt elismerem.
Egészségügyi gondjaim voltak mostanában.
Nem tagadom.
Nem tudom, mi áll a papírján, vagy ő vagy bárki mit mondott.
De sosem bántottam a fiamat.
Még a hangomat sem emeltem fel sosem.
Bírónő, ő nem boldogtalan.
- Miss Burdette, megértem. - Megteszek mindent.
Vizeletvizsgálatot akarnak? Jól van. Csak rajta!
Könyörgöm.
Kérem, ne küldje a fiamat idegenek közé!
Az anyukájára van szüksége.
Kérem!
Jól vagy?
Sam?
Sammy! Gyere, kicsim!
Hé! Még van bent cucc. Gyerünk!
Kibaszottul elegem van belőled!
Az istenit! Megint te?
Hányszor mondjam még el, hogy hagyd ezeket a szarságokat?
Elegem van belőled!
Felgyújtom a kibaszott lakókocsit!
Te meg a félbuzi fiad az utcán fogjátok végezni!
Pár hónap, és szopni fog!
Kibaszottul elegem van belőled!
Hazug kurva! Gyerünk! Mondjad!
- Mi a fasz bajod van? - Anya!
Szállj le anyáról!
- Szállj le rólam! - Anya!
- Szedd le rólam! Tűnés! - Ne bántsd!
- Tűnés, te seggdugó! - Kérlek!
Ezt akarod? Megmondom, hová...
- Ne! Hé! - Mi van?
Úristen!
Eldobtad Jerryt!
Repült egyet!
Még sosem láttam repülni!
- Gyere, Sam! - Repült! Mi?
Hé!
Hé! Hová viszed a fiamat?
Hé! A kurva anyád!
Figyelj, minden rendben lesz! Jó?
- Oké. - Oké?
Oké.
Maradj itt, Sam!
Telefonálhatnék egyet?
Köszönöm.
Halló?
Én vagyok.
- Sam velem van. - Jézusom!
Shelly kihívta a rendőrséget. Keresnek titeket.
Vissza kell hoznod.
Nem lehet. Oda nem.
- Eddie, ez emberrablás. - Szét van esve.
Igen, de hová mehetnél?
Visszamész a börtönbe? Ezt akarod?
Ő Sam anyja, Eddie.
Akár jó, akár rossz, ő az anyja.
Hívd fel Coles-t!
Most mi lesz?
Minden rendben lesz. Jó?
A fiam! Sammy!
- Vissza! - Nem! Hé! Sammy!
- Úristen! - Hé, hé!
Engedjen már el! Úristen! Ne!
Fogd!
- Ki kell szállnunk. Gyere! - Sammy! Kicsim!
- Fogd erősen! - Sammy! Sammy!
- Beperellek! - Nyugodjon meg!
Fogd le a földre, és tartsd ott!
- A fenébe! - Sammy!
- Nyugodt vagyok! Sammy, gyere ide! - Nézd! Szét van esve.
- Elment az esze. - Kérlek, kicsim, gyere ide!
Igen.
Elviszem Sammyt Maggie-hez. Egyelőre nála lesz.
- Kicsim! - Rendben?
Annyira szeretlek! Szia. Jól vagy?
Bántott? Úgy aggódtam!
- Sajnálom. Őszintén. - Fordulj meg!
Jól vagy?
Kezeket hátra!
Nem bírtál magaddal, mi?
- Úgy aggódtam! - Gyerünk!
Kicsim! Drága kincsem!
Ne engedjétek, hogy elvigye a gyámügy!
- Semmi baj. - Ne!
Ne, Sammy! Sammy, ne!
- Engedjék el! - Hé, hé! Ne csináld!
- Elég! Elég! - Hagyd a fiamat!
- Túl korán engedtek ki! - Bántod!
- Gyere, Sammy! - Ne, kicsim!
- Engedd el! - Sammy!
Kicsim! Szeretlek!
Itt vagyok! Anya szeret téged. Vigyázok rád.
- Nem vigyázol! - Szeretlek. De igen.
- Sose szoktál! - De. De. Itt vagyok, kicsim.
Engedj el!
Palmer!
Menj anyukádhoz, Sam!
Palmer!
- Semmi baj. - Palmer!
Sam!
Palmer!
Mehetsz.
Shelly azt mondta, csak vacsorázni vitted Samet.
Biztos be volt lőve.
Így ejtenünk kell a vádakat.
Sam még Maggie-nél van.
Hé!
Tartoztam neked.
Igen. Tartoztál.
Biztos rossz anyának tartasz.
Szia, Sammy!
Szia, kicsim.
Hé!
Tudom, hogy haragszol rám.
Semmi baj.
Én is haragudnék magamra.
Hát, beszélnünk kell egy fontos dologról.
Beszélhetnénk?
Leülhetek ide melléd?
Igen, Anya.
Köszi.
Gondolkoztam néhány dolgon.
És jobb lenne, ha Palmerrel élnél.
Jó ember.
És nagyon szeret téged.
És...
Nehéz.
Kicsim, most nagyon nehéz nekem.
De...
Add ide a kezed!
Nem azért, mert nem szeretlek.
Teljes szívemből szeretlek.
Mit szólsz hozzá?
Szeretnél Palmerrel élni?
Akarod, hogy ő legyen az apukád?
- Igen. - Igen.
Gyere, ölelj meg!
Jól van.
Megvan mindened?
Azt hiszem.
Miss Maggie-nél vacsorázunk ma?
Igen. A kedvencedet főzi, brokkolit.
Brokkolit?
Megjavították Forbes légkondiját. Elviszem hozzá.
Palmer!
Van itt neked valami.
A kulcsaid.
Kiérdemelted.
Köszönöm, Sibs.
Ne várasd meg Juniort! Nyomás!
- Szia, Sam. - Szia, Emily.
Mikor lesz teadélután?
Nem tudom. Te tudod!
Nem tudom a beosztást.
Gyere! El kell mennünk valamiért.
ELADVA
Sam! Gyere ide!
Ez neked jött.
Még sosem kaptam levelet.
Bontsd ki! Nézd meg!
ÜDV A SZÁRNYALÓ HERCEGNŐK KLUBJÁBAN!
Nézd! Aranycsillag!
És nézd, a nevem! Itt van! Sam Burdette, és...
Igen. Igen.
Hé!
Gratulálok!
VÉGE
A feliratot fordította: Alimuradov Dóra